gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl es gl gl gl gl gl gl gl gl zh en sv fr de de gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - Xosé Blanco, en galego, defende o uso de todas as linguas oficiais no Senado
Martes, terza feira, 04 de outubro de 2022
A Mesa felicítao e ínstao a que o ministerio o utilice con normalidade en Galiza. Por outra banda, o BNG recrimina o López Chaves que teime en usar o castelán no Hórreo.
O ministro de Palas, Xosé Blanco
O ministro de Fomento, Xosé Blanco, pronunciou esta cuarta feira unhas palabras en galego ante o pleno do Senado para deixar clara a súa defensa do uso de todas as linguas oficiais na Cámara Alta ao parlamentario Miquel Bofill, que comezara a formularlle unha pregunta en catalán.
Bofill, senador de Entesa Catalana de Progrés, expresara a súa confianza en que o titular de Fomento, e o presidente do goberno español, José Luis Rodríguez Zapatero, acepten que no Senado se poidan "usar con normalidade e naturalidade as linguas oficiais das Comunidades" nas sesións de control ao Executivo.
Antes de responder en castelán ás inquietudes de Bofill sobre as obras de desdobramento da N-II na provincia de Girona (Cataluña), Blanco comezou a súa intervención en galego para proclamar: "Eu tamén son dos que defendo que nesta Cámara se poida falar algún día en galego".
Ao respecto, A Mesa pola Normalización Lingüística felicitou o de Palas de Rei e instouno a que o seu ministerio o utilice con normalidade en Galiza. "Agardamos que este xesto se traslade a unha presenza normal do galego na Administración Xeral do Estado en Galiza, onde case todo está aínda por facer para o noso idioma", sinalou o seu presidente, Carlos Callón.
"Sería importante simbolicamente que o galego se puidese falar no Senado e no Congreso, mais é moitísimo máis importante que se garanta o dereito cidadán a recibir información e atención en galego no Ministerio de Fomento, que lamentabelmente continúa a actuar como se Galiza non tivese idioma propio", engadiu.
López Chaves teima en falar castelán
Por outra banda, a intervención en castelán do deputado do PPdeG Ignacio López Chaves tamén esta cuarta feira no pleno da Cámara provocou a protesta desde as bancadas do BNG.
Durante os dez minutos que falou, os deputados nacionalistas ergueron carteis coa proposición non de lei aprobada por unanimidade a pasada semana e que instaba os altos cargos da Xunta a "facer uso público, tanto oral como escrito" do galego no desempeño da súa responsabilidade pública.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto